Нерухомасць і зямля ў малых гарадах і вёсках краіны пасля ўвядзення падатковых ільгот для развіцця бізнесу ў рэгіёнах пачалі карыстацца павышаным попытам. Здараецца, што будынак, выстаўлены на аўкцыён з пачатковай цаной у адну базавую велічыню, у выніку прадаецца за мільёны рублёў. Акрамя даходу ў бюджэт, такі механізм уцягнення будынкаў у гаспадарчы абарот мае і яшчэ адзін станоўчы эфект – у раёнах з’яўляюцца новыя прадпрыемствы, а гэта – дадатковыя рабочыя месцы, падаткі.-Кожны з інвестараў, якія звяртаюцца ў райвыканкам па дапамогу, найперш просяць знайсці ім памяшканне для размяшчэння вытворчасці, – расказвае начальнік аддзела эканомікі райвыканкама Генадзь Мальцаў. – Пералік збудаванняў, якія выкарыстоўваюцца неэфектыўна, даволі вялікі, і прапанаваць камерсантам ёсць што. Аднак, яшчэ большая колькасць такіх будынкаў проста не ўлічана, не мае рэгістрацыйных дакументаў, і ўладальнікі адносяцца да гэтага абыякава: маўляў, стаяла і стаяць будзе.